Entoloma hirtipes

Entoloma hirtipes Entolomataceae familiako onddo espezie bat da. Espezie toxikoa, baina Entoloma lividum edo sinuatum delakoak baino kalte gutxiago egiten du organismoan.

Sinonimoak: Nolanea hirtipes, Rhodophyllus hirtipes.

Deskribapena 
Kapela: 8 cm arteko diametrokoa, kanpai-itxurakoa, titiarekin, ertz ildaskatua gardentasunagatik. Azal higrofanoa, zeta-antzekoa, fibrila erradialekin, arre kolorekoa, ilun samarra.

Orriak: Adnatuak, gris argi kolorekoak arrosa kolorera biratuz.

Hanka: Garaia. 26 cm artekoa, oinarrian loditua, goialdea pruinaduna eta kolore zurixkakoa.

Haragia: Urria, hauskorra, arre kolorekoa, irin usainarekin eta arrain zapore txarrarekin.

Etimologia: Entoloma hitza grekotik dator; ertza barrurantz biribildua esan nahi du. Hirtipes epitetoa latinetik dator, ilezurrun esan nahi duen "hirtus" hitzetik eta hanka esan nahi duen, "pes"  hitzetik. Biloz estalitako oina duelako.

Toxikotasuna 
Toxikoa.

Nahasketa arriskua 
Entoloma hebes delakoarekin nahas daiteke, hau udazkenean ateratzen da.

Sasoia eta lekua 
Udaberrian bakarrik ateratzen da. Belar soilguneetan eta mazela hezeetan, hainbat basotan.

Banaketa eremua 
Kanada, Ameriketako Estatu Batuak, Uruguai, Europa, Errusia, Kaukasia, Turkmenistan, Japonia.

Erreferentziak

Kanpo estekak 

Entoloma
Kanadako onddoak
Ameriketako Estatu Batuetako onddoak
Europako onddoak
Errusiako onddoak
Japoniako onddoak
Turkmenistango onddoak
Kaukasoko onddoak
Uruguaiko onddoak